భౌగోళికంగా ఖమ్మం జిల్లాను తెలంగాణ రాష్ట్రం ఏర్పడకముందు 46 రెవెన్యూ మండలాలుగా విభజించారు.

2014 లో తెలంగాణా ప్రత్యేక రాష్ట్రంగా ఏర్పడిన తర్వాత పోలవరం ప్రాజెక్టు నిర్మాణం నిమిత్తం వేలేరుపాడు, కుక్కునూరు, భద్రాచలం (భద్రాచలం మినహా మండలంలోని అన్ని గ్రామాలు), కూనవరం, చింతూరు, వరరామచంద్రపురం (వి.ఆర్.పురం) మండలాలు,బూర్గంపాడు మండలంలోని సీతారామనగర్, శ్రీధర-వేలేరు, గుంపనపల్లి, గణపవరం, ఇబ్రహీంపేట, పెద్ద రావిగూడెం ఆరు గ్రామాలు ఆంధ్రప్రదేశ్‌లోని ఉభయ గోదావరి జిల్లాలలో కలిశాయి.

తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల నిర్మాణం / పునర్వ్యవస్థీకరణ కార్యక్రమము చేపట్టింది. అందులో భాగంగా ఖమ్మం జిల్లాలోని 17 పాత మండలాలు లోగడ రెవెన్యూ డివిజను కేంద్రంగా ఉన్న కొత్తగూడెం పరిపాలనాకేంద్రంగా, కొత్తగా ఏర్పాటైన భద్రాద్రి జిల్లా పరిధిలో చేరాయి.

భద్రాద్రి కొత్తగూడెం జిల్లా పరిధిలో చేరిన 17 మండలాలు..
వరంగల్ జిల్లా పరిధిలో కొత్తగా ఏర్పడిన మహబూబాబాద్ జిల్లాలో బయ్యారం, గార్ల మండలాలు, జయశంకర్ భూపాలపల్లి జిల్లాలో వెంకటాపురం, వాజేడు మండలాలు (ప్రస్తుతం కొత్తగా ఏర్పడిన ములుగు జిల్లా)లో కలిశాయి.


మండలాలు
సంస్కృతిక కోయలు
చరిత్ర
జిల్లా కవులు